GiliGold/VAD_KnessetCorpus huggingface dataset:
ארז שחר: נציג שוק פרטי, אני אשמח לתת
אחמד טיבי: אוקיי
איתמר גזלה: אני אגיד כממשלה
איתמר גזלה:  חברי שיושב לידי כמובן ידבר, אבל עוד מוקדם, כלומר אין לנו שום יכולת לדעת מה קורה
אחמד טיבי: האם יש מישהו מנציגי הממשלה שיש לו דאגה מהעתיד למשל?
איתמר גזלה: זה שאלה שאני לא יכול לענות עליה
רון כץ: למה לא יכול לענות עליה? אתה לא רואה את התנודות? אתה לא רואה את ההשקעות שירדו בסטארט-אפים? יש מגמה ברורה
איתמר גזלה: אז התשובה היא שאני עדיין לא רואה
איתמר גזלה:  אני רואה את מה שהציג חברי מרשות החדשנות, שהיא מגמה שמתחילה כבר לפני שנה-שנה וחצי
רון כץ: לא, לא, המגמה לא התחילה לפני שנה וחצי ואתה שומע גם את כל החברות בחודש האחרון, ואם אתה רוצה אני אעביר לך נתונים, אם אין לך אותם
רון כץ:  יש נציג של משרד האוצר פה?
אחמד טיבי: לא
רון כץ: בדיוק, זאת הסיבה שאתה לא רואה נתונים, כי שר האוצר לא רוצה שתראה נתונים וככה מתחיל כל הבעיה
איימן עודה: אולי תציג את עצמך ותגיד את דעתך בנושא
ארז שחר: אני מנהל קרן הון סיכון שנקראת קומרה קפיטל
ארז שחר:  אנחנו משקיעים בחברות ישראליות טכנולוגיות בשלבים בוגרים כשהן כבר מגיעות למכירות משמעותיות, ואנחנו עוזרים להן to scape כי אנחנו עברנו בשנים האחרונות מסטארט-אפ ניישן לסקייל-אפ ניישן ובנינו יותר ויותר חברות גדולות, משמעותיות שגם הונפקו בשווקים בין-לאומיים וייצרו ערך אדיר לכלכלה הישראלית
ארז שחר:  למשלמי המיסים הישראלים זה באמת היה גיים צ'יינג'ר משמעותי
ארז שחר:      לשאלה לגבי הנזקים שכבר נראים היום, אנחנו מתריעים בערך מהיום הראשון ששמענו את תוכנית ההפיכה המשפטית, אנחנו מתריעים על הנזק העצום שהולך להיגרם לשוק הטכנולוגיה, אבל צריכים להבין כאן איך הנזקים האלה יבואו ולמה קשה עדיין לכמת אותם
ארז שחר:       אנחנו נמצאים כפי שנאמר כאן בתהליך של שנה וחצי של משבר לא קטן בשוק ההייטק העולמי
ארז שחר:  ישראל יחסית לשוק ההייטק העולמי במצב לא רע
ארז שחר:  אני חושב שהשוק האמריקאי ספג יותר מאשר השוק הישראלי ספג בירידות ההשקעות בהייטק בשנה וחצי האחרונות
איימן עודה: למה האמריקאי ספג?
ארז שחר: קודם כל כולם ספגו, והשוק הישראלי, יש לו קורלציה מאוד גדולה לשוק האמריקאי
ארז שחר:  אני חושב שהיו פה חברות שהיו קצת פחות בועתיות, אם אפשר לומר, מהשוק האמריקאי
ארז שחר:  זה הכול, זה הבדל לא מהותי
ארז שחר:       מהסתכלות קדימה, אם ההפיכה המשפטית כפי שהיא כרגע מדוברת, תגיע בסוף לקו הסיום שלה, הנזק להשקעות בהייטק הישראלי יהיה מדהים
סימון מושיאשוילי: על סמך מה אתה אומר את זה?
ארז שחר: אני אסביר
סימון מושיאשוילי: אגב, פיטורים, אני כבר מעל חצי שנה, שמונה חודשים אני רואה
סימון מושיאשוילי:  חברת הייטק מסוימת מתכננת לפטר וגוגל ראינו
סימון מושיאשוילי:  זה לא קשור לרפורמה המשפטית
ארז שחר: לא קשור בשום צורה לרפורמה המשפטית
ארז שחר:       אנחנו מנהלים בקרן שלנו מעל מיליארד דולר ש-90% ומשהו כספים של משקיעים אירופאיים ואמריקאים
ארז שחר:  המשקיעים האירופאים והאמריקאים לא ישקיעו במקום שבו אין הגנה משפטית ברורה על זכויות, גם זכויות קניין - - -
רון כץ: ארז, אם תוכל לחדד גם את הריספקטור שהולך להיכנס לדוחות, שלא היו לפני זה במדינת ישראל
רון כץ:  זה החידוד החשוב
ארז שחר: יש כבר פעולות שנעשות כרגע בפיילינג של F20 שזה הפיילינג השנתי שכל חברה ציבורית בארצות הברית צריכה לעשות, כבר עכשיו מכניסים הערה לגבי סיכון משפטי בישראל, פעם ראשונה בהיסטוריה
ארז שחר:  זה רק ההתחלה
ארז שחר:  אם החקיקה ממשיכה כפי שהיא, אני מבטיח לכם שתהיה פה עצירה כמעט מוחלטת של ההשקעות הזרות בתוך ההייטק הישראלי
ארז שחר:       עצירה כמעט מוחלטת כשאנחנו מדברים על שוק שסופח אליו כ-15 מיליארד דולר בשנה, בשנה שעברה, אני לא מדבר על שנת השיא ב-2021
ארז שחר:  15 מיליארד דולר בשנה כשמתוכם בקלות 13
ארז שחר: 5 הן השקעות זרות, עצירה כזאת ביום אחד הופכת את המשק הישראלי למשק אחר לגמרי ממה שהכרנו
ארז שחר:  אנחנו הולכים אחורה 40 שנה מבחינת מבנה הכלכלה שלנו
ארז שחר:      ההייטק הישראלי, מעבר לעובדה שהוא מעסיק כבר לא קטן, 11% מהאוכלוסייה בישראל, הוא באמת תורם ל-55% מהייצוא הישראלי, 25% מכספי המיסים
ארז שחר:  אנחנו לא נראה את הנזק קורה בן יום
ארז שחר:  זה ייקח טיפה יותר זמן שאנחנו נרגיש את זה, כל אחד על כיסו, והסיבה היא מאוד פשוטה
ארז שחר:  החברות, חלקן הגדול יישאר פיזית כאן
ארז שחר:  אנחנו נראה את אותם הייטקיסטים עם התן ביס הולכים לארוחת צוהריים מתחת למשרד, אבל החברות יהיו וירטואלית כאן
ארז שחר:  הן יעברו לארצות הברית
ארז שחר:  המטות שלהן יעברו לארצות הברית, הקניין הרוחני שלהן יראה שהן בארצות הברית מכיוון שאנחנו חייבים להגן על עצמנו
ארז שחר:  זה לא איום, זה לא שאנחנו עושים פה איזה מהלך פוליטי
ארז שחר:  אנחנו חייבים להגן על הנכסים שניבנו כאן
ארז שחר:  אם לא תהיה הגנה משפטית ברורה, חד משמעית שאפשר לסמוך עליה ב-100%, גם על קניין רוחני אבל גם על זכויות אזרח וזכויות פרט, המשקיעים שלנו כולם חתומים על אמנות של ESG
ארז שחר:  הם כולם משקיעים במקומות שבהן יש זכויות פרט, שיש בהם זכויות אזרח
ארז שחר:  אין סיכוי שהמשקיעים האלה ישקיעו כאן ביום שבו החקיקה הזאת עברה
איימן עודה: תודה רבה ארז
אחמד טיבי: אני רוצה להשלים
אחמד טיבי:  זאת הייתה הנקודה הראשונה
ענת נשיץ: אני יכולה להוסיף משהו?
אחמד טיבי: ברשות היושב-ראש
ענת נשיץ: כבוד היושב-ראש, אני יכולה להוסיף משהו?
ענת נשיץ: אני משקיעה ויזמת במדעי החיים וחלק מההייטק שארז דיבר עליו
ענת נשיץ:  לענות ספציפית של השאלה שכבוד היושב-ראש שאל קודם, מה האיום בדיוק בשביל משקיעים זרים? למה הם לא רוצים להיות פה? אני רוצה לומר לכם שכמשקיעה ראיתי כבר קודם משקיעים זרים מסתכלים על מערכת המשפט הישראלית ושואלים האם הזכויות שלנו תהיינה מוגנות? האם עובדה שהחברה הזאת מאוגדת כחברה ישראלית היא לטובתנו או לא? שמים כבר זכויות בהסכמי ההשקעה לאפשר לעצמם להפוך את החברות האלו לחברות אמריקאיות כשהם רוצים
ענת נשיץ:  זה היה לפני ההפיכה המשטרית
איימן עודה: הערה חשובה מאוד, מבהירה הרבה דברים
ענת נשיץ: כן, וזה כבר קורה
ענת נשיץ:  הדבר השני שאני רוצה לומר לכם, שוב, להשלים את הנקודה על ההון האנושי
ענת נשיץ:  ההון האנושי בהייטק, אמנם זה 370,000 אנשים ועוד 600,000 כמו שחברי אמר, בארגונים שהם לא חברות הייטק אבל בכל זאת בנקים וכאלה
ענת נשיץ:  הרבה מאוד מהאנשים האלה הם מאוד מוביליים
ענת נשיץ:  מאוד מאוד קל להם בדקה וחצי לעבור לאן שבא להם
איימן עודה: הערות חשובות
ענת נשיץ: הדבר השני, הרבה מהם חזרו לכאן מבחירה, ממקומות שבהם הכשירו אותם, מאוניברסיטאות מובילות בחו"ל, מחברות בין-לאומיות שהכשירו אותם על פני שנים רבות
ענת נשיץ:  הם באו לכאן והם בחרו כאן להקים את החברות הבאות שלהם
ענת נשיץ:  על האנשים האלה יש לחץ כבר עכשיו, כבר קודם, למה אתם יושבים בישראל? תעברו לסיליקון ואלי, תעברו לבוסטון בחברת ביוטק
ענת נשיץ:  למה אתם בישראל? והאנשים האלה נלחמים בשיניים במשקיעים שלהם שאומרים להם לעשות את הדברים האלה
ענת נשיץ:  יהיה להם הרבה יותר קשה להצדיק את ההחלטה שלהם להישאר בישראל מוחרתיים בבוקר כשהדבר הזה יעבור
ענת נשיץ:  ההון הזה, ה-stickiness של ההון הזה הוא מאוד חשוב
ענת נשיץ:       דרך אגב, בהתייחס לנתונים שידידי הציג קודם, הסיבה שבישראל יש סטארט-אפ ניישן ובהרבה מההאבים האלה אין, זה בדיוק הצפיפות הזאת של יזמים מוכשרים שיודעים לזוז מהר עם הון שיושב שם ומייצג ומחובר להון גלובלי
ענת נשיץ:  הדבר הזה, דווקא הקטנות מידה הזאת והצפיפות הזאת היא הסוד
ענת נשיץ:  ברגע שזה מתחיל להיפרם וזה כבר מתחיל להיפרם, אני אומרת לכם כבר, הרבה חברים שלנו כבר מחפשים לאן לעבור
ענת נשיץ:  הרבה כסף כבר עזב גם ברמות מדינתיות
ענת נשיץ:  מענקים לישראל כבר עזבו
ענת נשיץ:  אני יודעת את זה כי אנחנו מדברים איתם ברמה היום-יומית, וגם קרנות כמובן, חלק פרסמו את זה וחלק לא, וגם חברות, אז הדברים האלה קורים מאוד מהר
ענת נשיץ:  רובם כבר קרו
ענת נשיץ:  אנחנו פשוט עוד לא שמענו את זה בעיתונים כי העיתונים תמיד מגיעים אחרי המציאות, מה לעשות
איימן עודה: תודה רבה לך, ענת
איימן עודה:       חבר הכנסת טיבי, בבקשה
אחמד טיבי:  אני רוצה להמשיך בשאלה
אחמד טיבי:  אני מייחס חשיבות לפרויקט שדיברת עליו, בגרות טק
אחמד טיבי:  דיברת שזה בפריפריה
אחמד טיבי:  אני מבקש נתונים, איפה זה נמצא למשל בחברה הערבית? כמה ביחס לפריפריה, ביחס לחברה היהודית?
אלה רוזנברג: סליחה שאני קוטעת אותך, כבוד חבר הכנסת, אני חושבת שהשאלה פה היא לא בנושא של ערביי ישראל או לא ערביי ישראל
אלה רוזנברג:  הנקודה פה היא מאוד מאוד ברורה ואני זועקת את זעקתם של - - -
אלה רוזנברג: אני מאיגוד התעשיות הביטחוניות
איימן עודה: אני אתן לך לדבר עוד מעט
אחמד טיבי: תענה בבקשה
איתמר גזלה: אני מודה שאין לי את הפילוח כרגע
איתמר גזלה:  התוכנית הייטקלאס שאליה התייחסת היא עובדת בכ-90 בתי ספר, קרוב ל-400 כיתות ואת הפילוח, אני אצטרך לחזור אליך על זה
איימן עודה: אוקיי
איימן עודה:  ברוך הבא חבר הכנסת עופר כסיף
איימן עודה:       אנחנו עוברים עכשיו לחמי פרס שנמצא איתנו בזום
איימן עודה:  חמי, ברוך הבא
חמי פרס: תודה רבה, שלום, בוקר טוב לכל הפורום המכובד
חמי פרס:  אני רוצה להתייחס למשבר האזרחי, החברתי, הפוליטי, הדמוקרטי במדינת ישראל והמשמעות שלו על תעשיית ההייטק
חמי פרס:  אנחנו נמצאים עכשיו בתהליך חקיקה שהצליח להוציא את אנשי ההייטק מימין ומשמאל, מכל המגזרים לרחובות ולמחות כנגד ההליך הזה
חמי פרס:       קודם כל אני אציג את עצמי
חמי פרס:  אני הקמתי ומנהל את פיטנגו, זאת קרן הון סיכון הגדולה בישראל שמשקיעה הן בסטארט-אפים בשלב ההתחלתי, הן בחברות צמיחה והן בתחום הרפואי
חמי פרס:  אנחנו מנהלים קרוב ל-4 מיליארד דולר
חמי פרס:  השקענו עד היום בלמעלה מ-300 חברות
חמי פרס:  המשקיעים שלנו הם משקיעים גלובליים שבאים מכל העולם, מארצות הברית, מאירופה, מסין, מהמזרח בכלל
חמי פרס:       אנחנו יושבים במשרדים בתל אביב ובהרצליה
חמי פרס:  יש לנו קבוצה בסין, קבוצה ביפן
חמי פרס:  אני גם יושב-ראש מרכז פרס לשלום ולחדשנות, ואני רוצה כמה נקודות להגיד, אבל אני רוצה להתחיל קודם כל בחקיקה שהייתה אתמול ובתהליך שנמשך, שאנחנו קוראים להידברות ולהגיע לרפורמה בהסכמה מפני שהתהליך כרגע הוא תהליך של הפיכה משטרית
חמי פרס:       אני לא רוצה להתעורר יום אחד ולשאול את עצמי האם אני רוצה לגור במדינת ישראל או במדינה דמוקרטית, כי התשובה צריכה להיות אחת
חמי פרס:  מה שקורה זה שנזק כבר נגרם
חמי פרס:  הנזק הוא מתמשך ואת החקיקה הזאת צריך לעצור במהרה מפני שבקרוב הנזק יתחיל להיות בלתי הפיך
חמי פרס:       ברגע שמדינה לא מאפשרת ליזמות ולטכנולוגיה לצמוח באווירה של חופש, באווירה של שילוב, באווירה של גיוון, מה שיקרה זה, תעשיית ההייטק לא תיגמר
חמי פרס:  היזמים הישראלים ימשיכו להקים חברות וימשיכו להקים חברות נהדרות, רק הם לא יעשו את זה בישראל
חמי פרס:       כשאני התחלתי להשקיע לפני 30 שנה, היה דיסקאונט מאוד גדול על ישראל
חמי פרס:  ישראל הייתה מקום מסוכסך, ישראל הייתה חלק ממזרח תיכון שהולך אחורה, ישראל הייתה מקום שנתפס כמקום של טרור
חמי פרס:  אף אחד לא רצה להשקיע בישראל
חמי פרס:  אני מספר לכם את זה מניסיון כי אני כיתתי את רגליי שנה בניסיון לגייס כסף ולהשקיע אותו בהייטק ישראלי
חמי פרס:  בסופו של דבר הצלחתי על ידי גיוס קרן בבורסה בישראל ממשקיעים ישראלים ולאט-לעט העולם נפתח והתחיל להשקיע כאן
חמי פרס:       בשנים האחרונות היה פרמיה לישראל
חמי פרס:  ישראל נתפסה במקום מתקדם, כמקום שמוביל בתחומי הסייבר, בתחומי הבינה המלאכותית וכן הלאה וכן הלאה
חמי פרס:  מה שקורה היום זה תהליך שקט של עזיבה, של נטישה שהוא הולך ומחריף מיום ליום
חמי פרס:  הוא לא נעשה בעיתונים, הוא לא נעשה ברעש
חמי פרס:  לצערי הרב אנשים נוטים להסתכל עלינו כסקטור פריבילגי שכל מה שמעניין אותו זה לגייס כסף ולחיות טוב, אבל אני וחבריי, אנחנו בסך הכול אזרחים, אני חושב מאוד מאוד טובים
חמי פרס:  אנחנו גם משרתים, גם עובדים, גם משלמים מיסים וגם מצייתים לחוק
חמי פרס:  אנחנו עושים את כל הדבר הזה תחת מגילת העצמאות, תחת ההבנה שאנחנו חיים במדינה שהיא גם דמוקרטית
חמי פרס:       מה שקורה היום זה שהמשקיעים, ואני לא רוצה להתייחס למשקיעים הזרים
חמי פרס:  המשקיעים הזרים ללא ספק יברחו מכאן, אבל זאת לא הבעיה
חמי פרס:  הבעיה היא שהיזמים יצאו מכאן, והבעיה היא שהקרנות המקומיות לא יוכלו להשקיע כאן
חמי פרס:  אני היום יושב בדירקטוריונים של חברות שיש להן בקופה מאות מיליוני דולרים
חמי פרס:  אלה הן חברות שגם השקיעו בהן משקיעים זרים, וכל מה שהם אומרים, זה הם רוצים לראות את הכסף בחוץ
חמי פרס:  לא רוצים לראות אותו בישראל
חמי פרס:  כמויות הכספים שיוצאות מישראל הן מאוד גדולות
חמי פרס:  כמויות החשבונות הפרטיים שאנשים פותחים וגם חברות בחו"ל הוא כל כך גדול עד שהבנקים הבין-לאומיים היום מחזיקים את הסניפים שלהם פתוחים גם בסוף השבוע כדי לעמוד בביקוש
חמי פרס:       אתם יודעים שבתקופת הקורונה הייתה תופעה בארצות הברית שקראו לה the great resignation
חמי פרס:  2
חמי פרס: 5 מיליון איש בארצות הברית התפטרו בחודש אחד והפסיקו לעבוד
חמי פרס:  עזבו הרבה מאוד תעשיות ועברו לעבוד בתעשיות אחרות, תעשיות מתקדמות יותר מפני שהם הבינו שהמקום שבו הם עבדו לא ישרוד יותר במשבר
חמי פרס:  אחר כך האנשים שהתחילו לעבוד מהבית יצרו תופעה חדשה שנקראת quiet quitting, התפטרות שקטה
חמי פרס:  ברגע שאתה עובד מהבית, אתה הרבה פחות נאמן לחברה שאתה עובד בה
חמי פרס:  אתה יכול לעשות הרבה יותר דברים
חמי פרס:       מה שאנחנו רואים עכשיו זה זליגה שקטה של תעשיית ההייטק
חמי פרס:  ברגע שתהיה הבנה ויש הבנה כזאת, שמדינת ישראל הולכת לחקיקה שתחבל בהיותה מדינה דמוקרטית, יותר ויותר אנשים יקימו את החברות שלהם בחוץ, וכמו שארז אמר, יהיו פה מרכזי מרכז ופיתוח אבל הם יהיו מרכזי מחקר ופיתוח קטנים ועיקר ההשקעה ועיקר המיסים לא ישולמו במדינת ישראל
חמי פרס:  זאת הבעיה הגדולה
חמי פרס:  אנחנו נאבד כמדינה תעשייה שמחבקים אותה בכל העולם
חמי פרס:  רק רוצים שנבוא לכל מקום בעולם
חמי פרס:  מציעים לנו מיסים אפס, מציעים לנו מענקים, מציעים לנו הליכים מהירים לזירוז הביזנס ורק במדינת ישראל מתייחסים אל תעשיית ההייטק כדבר מובן מאליו, כחבורת פריבילגים שעושה הרבה כסף ומתבכיינת כי לא נוח לה
חמי פרס:      החקיקה הזאת היא חקיקה מסוכנת לחברה הישראלית, היא מסוכנת לכלכלה הישראלית
חמי פרס:  לצערי הרב הממשלה בחרה לאטום את אוזניה ואנחנו משמיעים את הקול, אבל לצערי הרב לא מצליחים לחדור דרך מעטה האטימות, דרך השנאה, דרך הנקמה, עוד הרבה מאוד דברים שלצערי הרב באים לידי ביטוי
חמי פרס:  זאת בעיה גדולה
חמי פרס:      הבעיה השנייה המאוד גדולה זה שאנחנו כמדינה לא מצליחים לשלב אוכלוסיות, לא חרדים, לא ערבים ולא נשים באופן שנכון וראוי לעשות את זה, ואם לא נצליח לעשות את זה, גם כוח האדם שיש לנו במדינת ישראל ילך ויקטן
חמי פרס:       היום אנחנו נמצאים בסיטואציה שבה העולם מסתכל ואומר, חוסר ודאות בישראל
חמי פרס:  כשהוא שומע חוסר ודאות זה אומר מבחינתו סיכון עולה, להתרחק ולחפש מקומות אחרים פחות מסוכנים
חמי פרס:  על הרקע הזה יש גם משבר גלובלי
חמי פרס:  יש אינפלציה של מחסור שגורמת לעליית ריביות גם בארץ ובארצות הברית ובמקומות נוספים, וכאשר הריביות עולות הכסף נשאב חזרה לפיקדונות בבנקים והוא מושקע פחות בתעשיית ההייטק
איימן עודה: חמי, דיברת דברי טעם, משנה סדורה
איימן עודה:  יש לך דקה שלמה, בבקשה
חמי פרס: אוקיי
חמי פרס:  בשנת 2021 הייתה ריבית מאוד מאוד נמוכה ושיא הצמיחה במדינת ישראל בתעשיית ההייטק הוביל לכך ש-25 מיליארד דולר הושקעו בחברות סטארט-אפ
חמי פרס:  בשנת 2022 ראיתם את המספרים שהציג כאן צחי שנרך, המספרים ירדו
חמי פרס:  המספרים יורדים מפני שהריבית עולה ופחות כסף זורם באופן כללי לחברות הייטק ולקרנות הון סיכון
חמי פרס:  על הדבר הזה אנחנו מוסיפים את המשבר של החקיקה הנוראית שעושים היום, וזה יגרום להפחתת ההשקעות במדינת ישראל, ככה שאם לא נעצור את הדבר הזה, לצערי הרב יהיו פה פחות מקומות תעסוקה, יהיה קשה יותר לשלב אוכלוסיות אחרות ומדינת ישראל תחווה מצב כלכלי לא טוב שיגרום גם ליוקר המחיה לעלות וגם למיסים לרדת ובסופו של דבר יפגע בכל אזרחי מדינת ישראל באשר הם
חמי פרס:  תודה
איימן עודה: תודה רבה לך, חמי
איימן עודה:       אני עובר עכשיו לחבר הכנסת רון כץ, בבקשה
רון כץ: תודה רבה אדוני ותודה רבה על הדברים החשובים של כל מי שהגיע לפה
רון כץ:  אני מאמין גדול בתעשיית ההייטק
רון כץ:  אני חושב שזה הקטר האמיתי של הכלכלה במדינת ישראל
רון כץ:  אני חושב שמדובר גם באנשים ציונים שאנחנו רואים את הכאב האמיתי שלהם, והכאב האמיתי שלהם הוא לא אישית להם
רון כץ:       צריך להבין מי נמצא פה
רון כץ:  נמצא פה ארז, שמענו את חמי
רון כץ:  נמצאים פה אנשים שברמה האישית שלהם כנראה שלא יקרה להם כלום
רון כץ:  הם היו יכולים מחר בבוקר להגיד, חבר'ה, המדינה השתגעה, לא לוקחים בזה חלק, תעשו מה שאתם רוצים, אנחנו מספיק חזקים, נסתדר לבד, אבל הם לא אומרים את זה
רון כץ:  הם אומרים, המדינה חשובה לנו, אנחנו רוצים להיות פה, אנחנו רוצים לומר לכם שמה שאתם עושים עכשיו ירסק את הכלכלה, אמיתי, לא בסיסמאות ובדיבורים, כי אם היה לנו עכשיו נציגים של משרד האוצר, היינו שומעים כמה מאות מיליונים בדולרים, אם לא יותר, כבר יצאו ממדינת ישראל
רון כץ:  המשמעות של היציאה של הכסף הזה זה אומר שיהיה פה הרבה פחות מקומות עבודה
רון כץ:  זה אומר שכל דבר שקשור לתעשייה הזו יתייקר, וכל דבר שקשור למיסים ולשירותים שהמשלה אמורה לתת, ילך ויהיה פחות טוב
רון כץ:      אנחנו מפספסים את בין השורות של מה שהאנשים הנפלאים האלה אומרים, ואני נמצא איתם בקשר יום-יומי
רון כץ:  הם אומרים, חבר'ה, תשמעו, אנחנו האמיצים שבאו לפה לדבר איתכם
רון כץ:  אותנו אתם שומעים
רון כץ:  כמונו יש עוד הרבה שלא באים לדבר ולא רוצים להיחשף ולא רוצים להיות באור הזרקורים, שפשוט הולכים כי טיבעו של כסף הוא להית במקום שנוח לו והוא בטוח בו
רון כץ:  אף אחד לא ישקיע כסף במקום שהוא לא חושב שתהיה לו הגנה, וזה האמת
רון כץ:  זה מה שקורה פה
רון כץ:       מדינת ישראל הופכת להיות מקום שמשקיעים לא יאמינו שיש להם יכולת לקיים פה עסקים, כי ברגע שהממשלה שולטת בשופטים והממשלה שולטת בחקיקה וכל חוק אפשר לבטל בלילה, אז איזה גוף, איזה משקיע, איזה בן אדם נורמלי ישקיע במדינה כזאת? אנחנו הופכים להיות יותר גרועים ממדינות שאנחנו ממש לא רוצים להיות בהם במזרח התיכון
רון כץ:       תמיד התגאינו שמדינת ישראל היא הדמוקרטיה של המזרח התיכון ושפה במדינת ישראל אנחנו הפכנו לסטארט-אפ ניישן שזה נכון, והתעשיות הביטחוניות שלנו הן מצוינות ויש להן ביקוש רב, ואולי על זה משרד האוצר בונה כי אני רואה שהוא לא חושב שהדיון הזה מספיק חשוב, אז הוא אפילו לא הגיע, אבל הזעקה הזאת היא זעקת אמת ולא יהיה לנו הזדמנות שנייה, כי ברגע שהחבר'ה האלה יעזבו, אז הם יבנו גם משרדים במקומות שהם יעזבו, והם יעסיקו עובדים במדינות שהם יעזבו, והם לא יחכו שהרפורמה הזאת כנראה תיפול או שמישהו יעצור אותה בשביל לחזור למדינת ישראל, כי הם כבר השתקעו במדינות האלה
רון כץ:  ככה זה עובד
רון כץ:       כשעושים עסקים במדינה ונשארים בה, זה מה שקרה בישראל
רון כץ:  ככה הפכנו לבירת ההייטק
רון כץ:  ברגע שהחבר'ה האלה יפסיקו להגיע לדיונים האלה ויפסיקו להשמיע את קולם, אז נדע שבאמת אבדה תקוותנו ואני באמת לא יודע מה יקרה
רון כץ:  אם שוק ההייטק של מדינת ישראל ייצא ממדינת ישראל, אני לא יודע מה יקרה לכלכלת ישראל
רון כץ:  זה יהיה רע מאוד
רון כץ:  הכול יהיה יקר יותר ומי שישלם בסופו של דבר יהיה הציבור
רון כץ:       אני רוצה לסיום לומר לכם שאני באמת מצדיע לכם ואנחנו נעשה כל מאמץ יחד אתכם לעצור את הדבר הנורא הזה
רון כץ:  תודה רבה
איימן עודה: תודה רבה חבר הכנסת רון כץ
איימן עודה:       עכשיו אורלי אלידן אריאל שהיא מנכ"לית חברת סירונוס
רון כץ: איימן, רק משפט קודם כל
רון כץ:  תודה רבה על הדיון החשוב הזה
רון כץ:  זה לא מובן מאליו
רון כץ:  זה אחד הדיונים הכי חשובים שאפשר לקיים
רון כץ:  תודה
איימן עודה: מאה אחוז
איימן עודה:  תודה רבה חבר הכנסת
אורלי אלידן הראל: שלום לכולם, צר לי שלדיון חשוב שכזה על השפעת המהפכה המשפטית לא טרחו להגיע נציגים ממשרד הכלכלה, ממשרד האוצר
אורלי אלידן הראל:  כנראה שההשפעה על ההייטק לא נוגעת להם
אורלי אלידן הראל:       אני מנכ"לית ומייסדת חברת סטארט-אפ המתמחה בפיתוח בינה מלאכותית לתחום הבריאות
אורלי אלידן הראל:  פיתחנו כלי תומך החלטות לשיפור טיפולים רפואיים ותעדוף תורים
אורלי אלידן הראל:       השמש אתמול שקעה בערב והשאירה בחושך רבבות מפגינים אשר צעדו מול הכנסת שעות ארוכות בקור, מתוך אהבה לארץ הזאת
אורלי אלידן הראל:  רבים מהצועדים היו מתחום ההייטק הישראלי כאשר לנגד עיניהם לא רק השמש שקעה אלא גם העתיד של החדשנות הישראלית, חדשנות שמהווה את הסמל של המדינה בעשורים האחרונים ואת הקטר של המשק
אורלי אלידן הראל:      המשקיעים והקרנות הזרות שאנחנו מדברים איתם, היזמים והיזמיות מעורים ומבינים את התהליכים שקורים בישראל, ומידי יום אנחנו שומעים על קרן נוספת שממליצה לנו להקטין את החשיפה לשקל או להעביר כספים לחשבונות בחו"ל
אורלי אלידן הראל:  הם עושים זאת לא מטעמים פוליטיים או אידיאולוגיים, כי אם מטעמים כלכליים גרידא
אורלי אלידן הראל:       כלכלנים בכירים ובנקי השקעות בין-לאומיים מזהירים באופן שאינו משתמע לשתי פנים כי דירוג האשראי של ישראל ייפגע עקב התמורות המשפטיות, והתוצאה של צעד כזה תהא הרת גורל לכלכלה הישראלית בכלל ולענף ההייטק בפרט
אורלי אלידן הראל:       אנחנו בתקופה של צמצומים בחברות ההייטק ופיטורים כלל עולמיים, אלא במקום שהיזמים והיזמיות ילכו יד ביד עם הממשלה כדי לקדם ולפתח דור נוסף של חברות מובילות בישראל, אנחנו מוצאים את עצמנו נלחמים באטימות, בהתעלמות ואפילו בזלזול
אורלי אלידן הראל:  ענף ההייטק אקראי לכרבע מתקבולי מס הכנסה בישראל בשנה, והוא מאופיין בפריון גבוה, ואין לנו את הזכות לסכן אותו מבלי שראשית הפכנו כל אבן ופעלנו למציאת פתרון מוסכם מתוך פשרה לשאלות המשפטיות כבדות המשקל שכרגע על הפרק
סימון מושיאשוילי: פניתם למישהו בממשלה ולא קיבלתם תשובה או נתקלתם באטימות?
רון כץ: הם לא הגיעו
רון כץ:  הם לא פה
אורלי אלידן הראל: כל ועדה אנחנו שותפים לה בכנסת ונתקלים בזלזול
סימון מושיאשוילי: אני נמצא בוועדת כלכלה
סימון מושיאשוילי:  לא יודע, לא נתקלתי בכם
אורלי אלידן הראל: נשמח להגיע לוועדה הבאה
סימון מושיאשוילי: לא, את אומרת כל ועדה, אז ועדת כלכלה היא ועדה לא מבוטלת
איימן עודה: חבר הכנסת, עכשיו אני הזמתי את כולם כולל משרדי ממשלה ואף אחד לא הגיע למעט משרד המדע, משרד העבודה
סימון מושיאשוילי: עניין אותי העניין של האטימות
אורלי אלידן הראל: הפגיעה הכלכלית איננה רק למגזר ההייטק אלא לכלל אזרחי ישראל
אורלי אלידן הראל:  כפי שאנחנו רואים כבר בימים האחרונים, שחיקת השקל, עליית הריבית, עליית מחירים, אובדן מקומות עבודה ולא רק בהייטק, פגיעה בכספי הפנסיה ועוד
אורלי אלידן הראל:       לאחיי ואחיותיי שאתמול צעדו והקיפו את הכנסת בקור, באמצע יום עבודה, אני אומרת לכם, אתם לא אנרכיסטים ואתם לא יוצרים כאוס, אתם הגאווה של המדינה
אורלי אלידן הראל:  מדובר בהמון רב
רון כץ: בהחלט
אורלי אלידן הראל: ללא הבדל גיל, מין, דת או מוצא, למען מטרה משותפת ומתוך אחריות לאומית
אורלי אלידן הראל:      לכם חברי הכנסת שכאן, ולשרים הרלוונטיים בקואליציה, עליכם מוטלת האחריות המיניסטריאלית והמוסרית לעתידה הכלכלי של ישראל
אורלי אלידן הראל:  האם תמשיכו לתמוך בשקיעתה של הסטארט-אפ ניישן או שתפעלו לעצירת הטירוף? לשר האוצר בצלאל סמוטריץ', לשר הכלכלה ניר ברקת, לשר המדע והטכנולוגיה, אופיר אקוניס, הקשיבו למאות מנכ"לי החברות שפנו אליכם, הקשיבו ליזמים וליזמיות, הקשיבו למאות אלפי האנשים שקוראים לכם לעצור, ועזרו לעצור את מחול השדים הזה
אורלי אלידן הראל:  כולנו כאן אחראים על הארץ שנשאיר לילדים ולנכדים שלנו
אורלי אלידן הראל:  תודה
איימן עודה: תודה רבה לך, אורלי
איימן עודה:  דברים חשובים
איימן עודה:       חבר הכנסת עופר כסיף, בבקשה
עופר כסיף: תודה
עופר כסיף:  אני קודם כל מתנצל שגם הגעתי באיחור, גם אצטרך לצאת כי ככה זה, רצים בין ועדות
עופר כסיף:  אני מברך גם על הדיון החשוב הזה
עופר כסיף:  קודם כל אני מתחבר למה שאמרה אורלי ומה שנאמר קודם, גם שהספקתי לשמוע
עופר כסיף:  אני אספר לכם ששלשום בוועדת החוקה דיברה מישהי בשם רונית הרפז כמדומני
עופר כסיף:  באמת דיברה מדם ליבה ודיברה גם כן בנושא של איך ההפיכה המשטרית הזאת פוגעת, וכל מה שהיה למי שניהל את אותה ישיבה באותו זמן, שהחליף את היושב-ראש הקבוע, מי שניהל את הישיבה באותו זמן היה חבר הכנסת חנוך מילביצקי, וחוץ מלהשתלח בה בגסות, באטימות, בכוחנות, לקרוא לה פריבילגית, להשפיל אותה בפני המצלמות ובפני הנוכחים, לא היה לו שום דבר חוץ מזה, מה לעשות
עופר כסיף:  אני מצר על כך בלשון המעטה
עופר כסיף:       אמר קודם חמי פרס דבר מאוד נכון
עופר כסיף:  מה שמוביל את ההפיכה המשטרית הזאת זה שום דבר חוץ משנאה
עופר כסיף:  שנאה ונקמנות כנגד מערכת המשפט, כנגד אנשים שנחשבים בעיניהם כפריבילגים
עופר כסיף:  זה מה שמניע אותם
עופר כסיף:  זה מזכיר לי שהכלכלן קיינס אמר פעם שאין דבר יותר מסוכן מהשקעה רציונלית בחברה בלתי רציונלית, וזה מה שאנחנו עכשיו רואים
עופר כסיף:       תחת הממשלה הזאת החברה שלנו הופכת לפחות ופחות רציונלית
עופר כסיף:  מה שמניע את ההפיכה הזאת, עם כל הטיעונים והתירוצים לכאורה שנותנים, זה לא רציונליות, זה לא שום שיקול של אמצעי כדי להגיע למטרה שכלתנית כלשהי
עופר כסיף:  זה רק שנאה ונקמנות קטנונית, וכולנו נשלם את המחיר, בראש ובראשונה הציבור המוחלש, בין השאר משום שגם האנשים שיושבים פה ואחרים שעוסקים בתחום ההייטק גם יפגעו
עופר כסיף:       אין לי שום ציפייה מאדם כזה או אחר בהייטק או בתחום אחר, אפרופו הדברים של קיינס, שינסה להשקיע באופן רציונלי בחברה שמתנהלת באופן לא רציונלי
עופר כסיף:  התוצאה ברורה
עופר כסיף:  אני מאוד מקווה שאנחנו ביחד ועם כוחות אחרים, המפגינים המופלאים ששטפו את הרחובות ואני מקווה שישטפו עוד יותר
עופר כסיף:  אני מקווה שכולנו נצליח לעצור את האסון הזה ולהוביל את החברה שהיא חברה של כולנו להיות חברה טובה יותר, חברה דמוקרטית באמת ששייכת לכל מי שחי פה בלי יוצא ויוצאת מן הכלל
עופר כסיף:  שיהיה בהצלחה
עופר כסיף:  תודה וסליחה שאני צריך לזוז
איימן עודה:  עכשיו אנחנו עוברים למיכאל אזולאי
איימן עודה:  זה גם חשוב כי כל מי שמדבר, זה משקיעים או מנהלים
איימן עודה:  עכשיו נשמע גם את חבר ועד העובדים
איימן עודה:  חשוב מהמקום שלך
איימן עודה:  בבקשה, מיכאל, יש לך שלוש דקות
מיכאל אזולאי: נעים מאוד, אני חבר ועד עובדי S
מיכאל אזולאי: I
מיכאל אזולאי: P אני לא מדבר בשם העובדים בכוונה
מיכאל אזולאי:  יש לנו מעט שהם בעד ההפיכה הזאת
איימן עודה: מיכאל, תציג את עצמך בבקשה
איימן עודה:  איפה אתה עובד?
מיכאל אזולאי: אני עובד בחברת S
מיכאל אזולאי: P, חברת תוכנה גרמנית, מעלה מ-100,000 איש בעולם
מיכאל אזולאי:  אני חושב שכולם פה מכירים אותה
מיכאל אזולאי:  אני אתחיל בקצרה על הקמת הוועד כדי שתבינו, כי ועד זה דבר מאוד נדיר ומוזר בהייטק
מיכאל אזולאי:  אנחנו הקמנו את הוועד ב-2014 אחרי פיטורים שהיו לנו, שסגרו לנו את הסניף כרמיאל
מיכאל אזולאי:  80 עובדים הלכו
מיכאל אזולאי:  דווקא שם היה ייצוג גדול מאוד למגזר הערבי למרבה הצער
מיכאל אזולאי:  הבנו שהמצב בהייטק לא יכול להמשיך ככה
מיכאל אזולאי:  הקמנו את הוועד, שלוש שנים
מיכאל אזולאי:  ב-2017 חתמנו הסכם קיבוצי ראשון
מיכאל אזולאי:  ב-2019 היה לנו גל נוסף של פיטורים שהצלחנו לעצור, להפוך את הקערה מ-118 פיטורים ל-46 פרישה מרצון, אמיתית, עם תנאים שלא נשמעו בשוק כמעט
מיכאל אזולאי:  כולם היו מרוצים, גם החברה, גם אנחנו
מיכאל אזולאי:  בימים אלה אנחנו גם נמצאים בגל פיטורים
מיכאל אזולאי:  אני חייב לציין, אני לא יודע איך הוא יסתיים אבל נראה הרבה יותר טוב
מיכאל אזולאי:  יש שיח והכול מדובר
מיכאל אזולאי:       כשהקמנו את הוועד בהתחלה שאלו אותנו למה צריך ועד
מיכאל אזולאי:  כולם פה יודעים, התנאים שלנו טובים, השכר שלנו ברוך השם לא נמוך
מיכאל אזולאי:  ההסתדרות, הם גם הופתעו בכלל שהגענו
מיכאל אזולאי:  הוועד הוקם לטובת זכויות העובדים, לשמור עליהם
מיכאל אזולאי:  אנחנו מכירים את הגילאות שיש בהייטק
מיכאל אזולאי:  אנחנו מכירים את האפליה המגזרית שיש בהייטק
מיכאל אזולאי:  היא אולי לא מכוונת אבל היא מציאותית, ואנחנו שם כדי לעזור
מיכאל אזולאי:       אתן דוגמה קטנה, דווקא ברמת המגזר אם זה חשוב